Държавен вестник, бр. 77, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  77
1. изготвя указания към учебните заведе­
ния за прилагане на специфичните здравни 
изиск­вания при разпределянето на доставяните 
продукти по схемите;
2. участва в разработването на здравно-
информационни материали.
(4) При прилагане на схемите за предос­
тавяне на плодове и зеленчуци и на мляко 
и млечни продукти в учебните заведения 
Държавен фонд „Земеделие“:
1. одобрява, временно прекратява и оттегля 
одобрението на заявителите по схемите;
2. изготвя образци на заявление за одо­
брение на заявители и заявка за плащане на 
помощта;
3. изплаща помощта в срок до 3 месеца 
от подаването на заявка за плащане, когато 
са спазени изискванията на Делегиран ре­
гламент (ЕС) 2016/247 и на Регламент (ЕО) 
№ 657/2008 на Комисията от 10 юли 2008 г. за 
определяне на подробни правила за прилагане 
на Регламент (ЕО) № 1234/2007 на Съвета 
по отношение на отпускането на помощ от 
Общността за доставяне на мляко и някои 
млечни продукти на учениците в учебните 
заведения (ОВ, L 183 от 11.07.2008 г.);
4. извършва административни проверки и 
проверки на място на подадените заявки за 
плащане на помощта;
5. провежда информационна кампания за 
популяризиране на схемите;
6. извършва ежегоден мониторинг на прила­
гането на Схема „Училищен плод“ въз основа 
на данните, получени за нейното прилагане;
7. ежегодно нотифицира пред Европейската 
комисия резултатите от мониторинга по т. 6, 
от проверките на място и от направените 
констатации;
8. изготвя и нотифицира пред Европейска­
та комисия оценка на прилагането на Схема 
„Училищен плод“.
(5) Директорите на учебните заведения, 
които участват в схемите за предоставяне на 
плодове и зеленчуци и на мляко и млечни 
продукти в учебните заведения:
1. осигуряват прилагането на съпътстващи 
мерки;
2. организират приемането и проверката 
на продуктите, които им се предоставят по 
схемите;
3. осигуряват участието на учителите и 
служителите в раздаването на продуктите.
(6) Министерството на образованието и на­
уката и Държавен фонд „Земеделие“ сключват 
споразумение за сътрудничество при прила­
гане на схемите за предоставяне на плодове 
и зеленчуци и на мляко и млечни продукти 
в учебните заведения.
(7) Българската агенция по безопасност 
на храните контролира безопасността и 
качеството на разпределяните по схемите 
продукти и изпълнението на изискванията по 
чл. 10. Българската агенция по безопасност 
на храните и Държавен фонд „Земеделие“ 
сключват споразумение за сътрудничество при 
извършването на контрола на разпределяните 
продукти.
Чл. 5. Общините могат да участват в 
прилагането на схемите за предоставяне на 
плодове и зеленчуци и на мляко и млечни 
продукти в учебните заведения, като:
1. заявители – от името на учебните заве­
дения на тяхната територия;
2. предоставят информация за прилага­
нето на схемите на тяхната територия чрез 
попълване на формуляри, предоставени от 
Държавен фонд „Земеделие“;
3. предоставят допълнително финансиране 
за прилагане на схемите на тяхната територия.
Г л а в а  т р е т а
УСЛОВИЯ ЗА ПРИЛАГАНЕ НА СХЕМИ­
ТЕ ЗА ПРЕДОСТАВЯНЕ НА ПЛОДОВЕ И 
ЗЕЛЕНЧУЦИ И НА МЛЯКО И МЛЕЧНИ 
ПРОДУКТИ В УЧЕБНИТЕ ЗАВЕДЕНИЯ
Чл. 6. Схемите за предоставяне на плодове 
и зеленчуци и на мляко и млечни продукти в 
учебните заведения се прилагат през учебната 
година в периода от 15 септември до 31 май. 
Доставки на продуктите по схемите се из­
вършват, след като изпълнителите получат 
одобрение по чл. 15, ал. 1.
Чл. 7. (1) Прилагането на схемите се 
съпътства от прилагането на съпътстващи 
мерки, включени в националните стратегии 
по чл. 3. Всяко учебно заведение, участващо 
в Схема „Училищен плод“, прилага поне една 
съпътстваща мярка през всеки отчетен период.
(2) Съпътстващите мерки могат да бъдат 
насочени към придобиване на знания за:
1. производството на плодове и зеленчуци 
или на мляко и млечни продукти, за техните 
характеристики и начини на ползване;
2. значението на пресните плодове и зе­
ленчуци и на млякото и млечните продукти 
за здравето и здравословното хранене;
3. борбата с разхищението на храни;
4. запознаване на децата и учениците със 
селското стопанство и неговите екологични 
аспекти.
Чл. 8. Продуктите по схемите се предос­
тавят на следните групи деца и ученици, 
посещаващи редовно учебни заведения:
1. децата от I до подготвителна група 
включително, в държавните, общинските и 
частните детски градини;
2. децата от подготвителната група и 
учениците от І до IV клас включително, в 
държавните, общинските и частните училища.
Чл. 9. (1) По Схема „Училищен плод“ се 
разпределят само пресни плодове и зеленчу­
ци, включени в списъка по приложение № 1, 
като се извършват не повече от 40 доставки 
за учебна година.